ખરીફ સિઝનમાં ખેડૂતોએ કપાસના પાકની વાવણી કરી હતી. મહેસાણા જિલ્લામાં ચોમાસામાં અપુરતો વરસાદ અને બીજી બાજુ ભાદરવા મહિનામાં પડેલી અસહ્ય ગરમીના કારણે ખેતી પાકો પર તેની માઠી અસર જોવા મળી હતી. ત્યારે વરસાદ ખેચાતાં પિયત પાછળ હજારો રૂપિયા ખર્ચ કરી પાક બચાવવાનો મરણીયો પ્રયાસ ખેડૂતોએ કર્યો છે. તેમ છતાં કપાસનો પાક ઉપડી જતાં ખેડુતોની કરમ કઠણાઇ થઇ છે. કાચા સોના સમાન કપાસના પાકમાં ગત વર્ષની સરખામાણીએ ચાલુ વર્ષે ઉત્પાદકતામાં ૫૦ ટકા ઘટાડાના એધાણ વર્તાઇ રહયા છે. જેના કારણે કપાસનું વાવેતર ખેડૂતોને માથે પડ્યું હતું.